26. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ Αριθ.85671 της 21 Αυγ./6 Σεπτ. 1972 (ΦΕΚ Β΄ 684) Περί βαθμολογήσεως της επιδόσεως εξεταζομένων φοιτητών της Ανωτάτης Βιομηχανικής Σχολής Θεσσαλονίκης. Έχοντες υπ’ όψιν : 1) Τας διατάξεις της παρ. 5 της υπ’ αριθ.107/1962 Πράξεως του Υπουργικού Συμβουλίου, κυρωθείσης δια του Ν.Δ.4263/1962 και 2) την πρότασιν της Συγκλήτου της Ανωτάτης Βιομηχανικής Σχολής Θεσσαλονίκης την διατυπωθείσαν κατά τας συνεδρίας αυτής της 11.1.1972 και 1.2.72, αποφασίζομεν : 1.Η επίδοσις των προσερχομένων εις εξετάσεις φοιτητών της Ανωτάτης Βιομηχανικής Σχολής Θεσσαλονίκης εκτιμάται δια βαθμολογικής κλίμακος 010 και δια των ακολούθων βαθμών δηλουμένων δια των έναντι αυτών αριθμών : Άριστα 10 - 9 Λίαν Καλώς 8 - 7 Καλώς 6 - 5 Μετρίως 4 - 2 Κακώς 1 - 0 2.Το γενικόν αποτέλεσμα των πτυχιακών εξετάσεων αποτελείται εκ του πηλίκου, όπερ εξάγεται εκ της διαιρέσεως του αθροίσματος των εν ταις πρακτικαίς, γραπταίς και προφορικαίς εξετάσεσι δοθέντων εις έκαστον μάθημα βαθμών δια του αριθμού αυτών. Εάν το πηλίκον αποδίδη αριθμόν μικτόν, του οποίου το κλάσμα είναι έλαττον του ημίσεος, το κλάσμα παραλείπεται, εάν όμως το κλάσμα είναι ήμισυ ή μείζον του ημίσεως, ως σύνολον λογίζεται ο αμέσως ανώτερος ακέραιος αριθμός. Η παρούσα δημοσιευθήτω δια της Εφημερίδος της Κυβερνήσεως. Σελ. 718,14 Τεύχος 468-Σελ.32 526 31.Θ.δ.26 Πανεπιστήμια Πειραιώς-Μακεδονίας 